****

**OBEC MALÁ IDA, Hlavná 11, Malá Ida**

Obec Malá Ida v zmysle § 3 a § 4 zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov a § 5 zákona č. 552/2003 Z.z. o výkone práce vo verejnom záujme v znení neskorších predpisov

**v y h l a s u j e**

**výberové konanie na obsadenie funkcie riaditeľa/riaditeľky**

**Materskej školy v Malej Ide s predpokladaným nástupom 2.augusta 2016**

**Kvalifikačné predpoklady a osobitné kvalifikačné predpoklady:**

* odborná a pedagogická spôsobilosť požadovaná pre materské školy v zmysle vyhlášky MŠ SR č. 437/2009 Z.z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov
* najmenej päť rokov pedagogickej praxe
* znalosť príslušnej legislatívy
* komunikatívnosť, riadiace a organizačné schopnosti
* občianska bezúhonnosť, osobné a morálne predpoklady
* spôsobilosť používať slovenský jazyk v úradnom styku
* znalosť práce s počítačom (práca s internetom, Excel, Word, PowerPoint a iné.)

**Požadované doklady k prihláške do výberového konania:**

* písomná prihláška do výberového konania (s uvedením presnej adresy a tel. kontaktu)
* profesijný životopis
* overené fotokópie dokladov o vzdelaní
* výpis z registra trestov nie starší ako 3 mesiace
* potvrdenie o odbornej a pedagogickej praxi
* potvrdenie o zdravotnej spôsobilosti
* písomný návrh Koncepcie rozvoja Materskej školy v Malej Ide
* súhlas na použitie osobných údajov pre potreby výberového konania podľa zákona

 č. 122/2013 Z.z. o ochrane osobných údajov v znení neskorších údajov

Prihlášku do výberového konania spolu s požadovanými dokladmi žiadame doručiť v zalepenej obálke s označením **„Výberové konanie- riaditeľ/ka Materská škola “** do ***15.7.2016 do 14.00 hod na Obecný úrad, Hlavná 11, 04420 Malá Ida.***

Termín a miesto výberového konania oznámi výberová komisia prihláseným uchádzačom, ktorí splnia podmienky zaradenia do výberového konania, najmenej 7 kalendárnych dní pred dňom konania výberového konania.

Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky.

 PaedDr. Jana Kallová, starostka obce v.r.